FUDforum

FUDforum je swobodna softwara za internetne forumy, prěnjotnje wutworjena wot Advanced Internet Designs Inc., kotraž so nětko wot wužiwarskeho zhromadźenstwa wudźeržuje. Mjeno "FUDforum" je skrótšenka za Fast Uncompromising Discussion forumSupport Forum. Je z druhej forumowej softwaru přirunujomna. FUDforum je jara přiměrjomny a ma wulku ličbu funkcijow w přirunajo z druhimi forumami Forum-software.org's review.

FUDforum běži na wjele dźěłowych systemach, kotrež programowansku rěč PHP podpěruja, mjez nimi Unix, Linux a Windows. Zo by daty składował, FUDforum MySQL, Oracle, PostgreSQL abo SQLite wužiwa. Powjerch bazuje na XHTML z CSS, jQuery a AJAX, zo by fleksibelniši wužiwarski powjerch poskićił.AJAX Magazine, 8 May 2006

Kod je pod licencu GNU General Public License dopušćeny a internetne sydła móža softwaru bjez płaćenja licencneho popłatka wužiwać.

Stawizny
FUDforum bu prěnjotnje wot Ilje Alšanetskeho wuwity. Prěnja wersija FUDforum bu w lěće 2001 dopušćena. Tu su dalše wersije:

 2010: v3.0.2 (20.11).
 2010: v3.0.1 (13.04).
 2009: v2.8.0 (22.02), v2.8.1 (21.05), v3.0.0 (1.11).
 2007: v2.7.7 (1.10).
 2006: v2.7.6 (19.09); v2.7.5 (9.06); v2.7.4 (1.02).
 2005: v2.7.3 (27.10); v2.7.2 (29.08); v2.7.1 (23.08); v2.7.0 (23.08); v2.6.15 (11.07); v2.6.14 (11.07); v2.6.13 (24.05); v2.6.12 (23.03); v2.6.11 (18.02); v2.6.10 (16.02).
 2004: v2.6.9 (14.12); v2.6.8 (15.11); v2.6.7 (18.10); v2.6.6 (31.08); v2.6.5 (30.08); v2.6.4 (8.06); v2.6.3 (17.05); v2.6.2 (14.04); v2.6.1 (17.03); v2.6.0 (4.01 4).
 2003 v2.5.2 (31.07); v2.5.1 (30.07); v2.5.0 (26.06); v2.3.8 (6.03); v2.3.7 (23.01); v2.3.6 (6.01).
 2002: v2.3.5 (11.01); v2.3.4 (27.10); v2.3.2 (30.09); v2.3.1 (10.10); v2.3.0 (25.08); v2.2.5 (6.08); v2.2.3 (13.07); v2.2.2 ; (12.07); v2.2.1 (8.07); v2.2.0 (4.07); v2.1.3 (1.07); v2.1.2 (27.06); v2.1.1 (21.06); v2.1.0 (18.06).
 2001: Prěnja wersija

Potrěbnosće

FUDforum trjeba slědowace komponenty, zo by fungował:
 Webserwer, na kotrymž PHP běži, kaž na př. webserwer Apache abo Internet Information Services Microsofta;
 PHP wersijow 5 (5.1 abo wyša);
 System datowych bankow kaž MySQL, Oracle, PostgreSQL abo SQLite. SQLite so přez PHP-ćěrjak PDO podpěruje.

Funkcije a přiznamjenja
Najwažniše funkcije a přiznamjenja FUDforum:
 Softwara podpěruje njewobmjezowanu ličbu čłonow, forumow, powěsćow, nitkow a přiwěškow.
 Móžnosć powěsće z USENETa a rozesyłanskich lisćinow začitać a forumowe wotmołwy do tych skupinow a lisćinow wróćo synchronizować.
 Přiměrjomny system temow na zakładźe předłohow.
 We wjacorych rěčach k dispoziciji (mj. dr. w hornjoserbšćinje!, němčinje, rušćinje, francošćinje, španišćinje).
 Na pytawy přiměrjene URL
 Nawalowa kontrola a škit přećiwo spamej přez Captcha.
 Wjedźenje čornych lisćinow wo wužiwarjach a IP-blokowanje.
 Powěsće hodźa so w datowej bance abo na datajowym systemje za přidatny wukon składować.
 Temy hodźa so w "płonym" abo nitkowym modusu zwobraznić.
 Wužiwarske awatary.
 Wuměnjenje priwatnych powěsćow.
 Wutworjenje woprašowanjow
 Zatwarjena pytawa.
 Syndikacija RSS-kanalow.
 Editory za powěsće a "spěšne wotmołwy", kotrež BBCode, HTML, luty tekst a smějački podpěruja.
 Wobsłužowanske pola za wužiwarja, moderatora a administratora.
 System za zarjadowanje wužiwarjow a skupinow na zakładźe prawow.
  Tykačowy system, kotryž da so wužiwać, zo by funkcionalnosć foruma rozšěrił.
 Forumowa protyka.
 Swójske profilowe pola.

 FUDforum hornjoserbsce 
FUDforum je dospołnje do hornjoserbšćiny přełoženy. Zo by so FUDforum z hornjoserbskim wužiwarskim powjerchom startował, dyrbiće hornjoserbšćinu při instalaciju jako rěč wubrać.

Integracija

Rozšěrjenje Mediawiki a modul Drupal CMS steji za integraciju FUDforum k dispoziciji. FUDforum hodźi so tež ze systemami kaž DokuWiki a eGroupWare integrować (nic z eGroupware wersija 1.6).

Integracija z nastrojemi třećich hodźi so přez API FUDforum, mjenowany FUDAPI, docpěć.

Konwertowanske skripty
Wjacore konwertowanske skripty steja k dispoziciji, zo bychu druhu forumowu softwaru do FUDforum konwertowali, mj. dr.:
 IkonBoard;
 Invision Board 1.1.X/1.3.X;
 OpenBB;
 Phorum;
 phpBB2;
 punBB;
 Sporum;
 UBB.threads 6.1;
 VBulletin 2;
 WoltLab Bulletin Board;
 WWWBoard;
 XMB 1.8+;
 Yabb a Yabb DCFUDforum Wiki.

Žórła

Eksterne wotkazy
 FUDforum's home page
 The FUDforum Wiki
 FUDforum's IRC chat channel
 FUDforum's SourceForge page
 FUDforum's entry at Freshmeat
 Drupal's FUDforum integration module
 An independent review by forum-software.org
 Review at Forummatrix
 FUDforum's entry at Open Source CMS

Kategorija:Softwara
Kategorija:Swobodna softwara
Kategorija:Zeserbšćena softwara
Kategorija:Internetne forumy